62019TJ0670_INF
Απόφαση του Γενικού Δικαστηρίου (τέταρτο τμήμα) της 14ης Ιουλίου 2021 – Carbajo Ferrero κατά Κοινοβουλίου
(Υπόθεση T‑670/19)
«Υπαλληλική υπόθεση – Υπάλληλοι – Διαδικασία διορισμού σε θέση διευθυντή – Ανακοίνωση κενής θέσεως – Απόρριψη της υποψηφιότητας του προσφεύγοντος-ενάγοντος και διορισμός ενός άλλου υποψηφίου – Υποχρέωση αιτιολογήσεως – Ένσταση ελλείψεως νομιμότητας των πράξεων που καθορίζουν τους εσωτερικούς διαδικαστικούς κανόνες – Παράτυπος χαρακτήρας της διαδικασίας πρόσληψης – Πρόδηλη πλάνη εκτιμήσεως – Ανακρίβεια των πληροφοριών που διαβιβάστηκαν στην ΑΔΑ – Διαφάνεια – Ίση μεταχείριση – Ευθύνη – Υλική ζημία και ηθική βλάβη»
1.
Υπαλληλικές προσφυγές – Ένσταση ελλείψεως νομιμότητας – Περιεχόμενο – Πράξεις κατά των οποίων μπορεί να προβληθεί η ένσταση ελλείψεως νομιμότητας – Πράξη η οποία καθορίζει τα στάδια διαδικασίας επιλογής – Αμφισβήτηση στο πλαίσιο προσφυγής κατά της απόφασης με την οποία απορρίφθηκε η υποψηφιότητα του προσφεύγοντος-ενάγοντος – Παραδεκτό
(Άρθρο 277 ΣΛΕΕ)
(βλ. σκέψεις 52-58)
2.
Υπάλληλοι – Πρόσληψη – Διαδικασία πληρώσεως θέσεως διευθυντή – Πράξη η οποία καθορίζει τα στάδια της διαδικασίας – Συγκριτική εξέταση των προσόντων – Μη προσδιορισμός των κριτηρίων για τη συγκριτική ανάλυση των προσόντων ή λεπτομερών κανόνων για την κατάρτιση του καταλόγου των προτεινόμενων για συνέντευξη υποψηφίων – Παραβίαση των αρχών της χρηστής διοίκησης, της ίσης μεταχείρισης και της ασφάλειας δικαίου – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρα 27 § 1 και 29 § 2)
(βλ. σκέψεις 66, 67, 69-73)
3.
Υπάλληλοι – Βλαπτική απόφαση – Απόρριψη υποψηφιότητας – Υποχρέωση αιτιολογήσεως – Περιεχόμενο – Τήρηση του απορρήτου των εργασιών της επιτροπής επιλογής – Όρια – Γνωστοποίηση των κριτηρίων εκτιμήσεως βάσει των οποίων έγινε η επιλογή – Επιτρέπεται
(Κανονισμός Υπηρεσιακής Καταστάσεως των υπαλλήλων, άρθρο 25, εδ. 2)
(βλ. σκέψεις 94, 101)
4.
Υπάλληλοι – Πρόσληψη – Διαδικασία πληρώσεως θέσεως διευθυντή – Συγκριτική εξέταση των προσόντων των υποψηφίων – Υποχρέωση εκ των προτέρων καθορισμού των κριτηρίων για τη συγκριτική ανάλυση – Περιεχόμενο – Μη εφαρμογή των ίδιων κριτηρίων κατά τα διάφορα στάδια της διαδικασίας – Δεν επιτρέπεται
(Κανονισμός Υπηρεσιακής Καταστάσεως των υπαλλήλων, άρθρα 29 § 2 και 45 § 1)
(βλ. σκέψεις 111, 112, 116-119, 124)
5.
Υπάλληλοι – Πρόσληψη – Διαδικασία πληρώσεως θέσεως διευθυντή – Συγκριτική εξέταση των προσόντων των υποψηφίων – Υποχρέωση γνωστοποίησης των κριτηρίων για τη συγκριτική ανάλυση στην αρμόδια για τους διορισμούς αρχή – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρα 29 § 2 και 45 § 1)
(βλ. σκέψεις 113, 121-124)
6.
Υπάλληλοι – Ανακοίνωση κενής θέσεως – Αντικείμενο – Συγκριτική εξέταση των προσόντων των υποψηφίων – Εξουσία εκτιμήσεως της διοίκησης – Όρια – Πλήρωση των προϋποθέσεων που θέτει η ανακοίνωση κενής θέσεως – Δικαστικός έλεγχος – Όρια – Διαβίβαση, στην αρμόδια για τους διορισμούς αρχή, ανακριβών πληροφοριών όσον αφορά την επαγγελματική πείρα ενός υποψηφίου – Δεν επιτρέπεται
(Κανονισμός Υπηρεσιακής Καταστάσεως των υπαλλήλων, άρθρο 29 § 2)
(βλ. σκέψεις 133-137, 142-145)
Αντικείμενο
Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Κοινοβουλίου, της 10ης Δεκεμβρίου 2018, σχετικά με την απόρριψη της υποψηφιότητας του προσφεύγοντος-ενάγοντος και τον διορισμό ενός άλλου υποψηφίου στη θέση του διευθυντή των μέσων επικοινωνίας της Γενικής Διευθύνσεως Επικοινωνίας και, αφετέρου, την αποκατάσταση της ζημίας την οποία ο προσφεύγων-ενάγων φέρεται να υπέστη εξαιτίας της εν λόγω απόφασης.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του Ευρωπαϊκού Κοινοβουλίου, της 10ης Δεκεμβρίου 2018, σχετικά με την απόρριψη της υποψηφιότητας του προσφεύγοντος-ενάγοντος και τον διορισμό ενός άλλου υποψηφίου στη θέση του διευθυντή των μέσων επικοινωνίας της Γενικής Διευθύνσεως Επικοινωνίας.
2)
Υποχρεώνει το Κοινοβούλιο να καταβάλει στον προσφεύγοντα-ενάγοντα το ποσό των 40000 ευρώ προς αποκατάσταση της υλικής ζημίας που υπέστη.
3)
Απορρίπτει την προσφυγή-αγωγή κατά τα λοιπά.
4)
Καταδικάζει το Κοινοβούλιο στα δικαστικά έξοδα.